โค้ชคิวบา ติวเข้ม 4 นักชกเสื้อกล้ามไทย ก่อนสู้ศึกชิงแชมป์อช.
มร.จูเลียน ริคาร์โด กอนซาเลซ เซเดโญ หัวหน้าโค้ชชาวคิวบา ติวเข้ม 4 กำปั้นเสื้อกล้าม เจ้าแดง ธเนศ องค์จันทร์ต๊ะ รุ่น 52 กก. เจ้าดัง ยุทธพงษ์ ทองดี รุ่น 56 กก., ทิวา จันทะคำภา รุ่น 60 กก., เจ้านวม ปฐมศักดิ์ ขัตติยะ โดยเน้นเสริมความแข็งแรงกับเทคนิค เพื่อเตรียมความพร้อมไปสู้ศึกมวยสากลสมัครเล่น ชิง แชมป์เอเชียในระหว่างวันที่ 30 เม.ย.-7 พ.ค. 2560 ที่ กรุงทาชเคนท์ ประเทศอุซเบกิสถาน,ความคืบหน้าทีมกำปั้นเสื้อกล้ามทีมชาติไทยชุดสู้ศึก มวยสากลสมัครเล่นชิงแชมป์เอเชีย 2017 ในระหว่างวันที่ 30 เม.ย.-7 พ.ค.2560 ที่กรุงทาช-เคนท์ ประเทศอุซเบกิสถาน ที่มี มร.จูเลียน ริคาร์โด กอนซาเลซ เซเดโญ หัวหน้าโค้ชมวยสากลสมัครเล่นทีมชาติไทยชาวคิวบานำทัพพร้อมทีมงานกับ 4 นักชก ประกอบไปด้วย เจ้าแดง ธเนศ องค์จันทร์ต๊ะ รุ่นฟลายเวท (52 กก.), เจ้าดัง ยุทธพงษ์ ทองดี รุ่นแบนตัมเวท (56 กก.), ทิวา จันทะคำภา รุ่นไลต์เวท (60 กก.), เจ้านวม ปฐมศักดิ์ ขัตติยะ รุ่นมิดเดิลเวท (75 กก.),ล่าสุด เมื่อวันอาทิตย์ที่ 23 เม.ย.ที่ผ่านมา ตามปกติแล้วเป็นวันหยุดพักของนักชกไทยแต่ว่าเนื่องจากการแข่งขันรายการชิงแชมป์เอเชียใกล้เข้ามาทุกขณะ ในช่วงเช้าเวลา 08.00 น. ทาง มร.เซเดโญ หัวหน้า โค้ชชาวคิวบาได้ให้ 4 นักชก ธเนศ องค์จันทร์ต๊ะ, ยุทธพงษ์ ทองดี หรือดัง ส.เพลินจิต, ทิวา จันทะคำภา, ปฐมศักดิ์ ขัตติยะ ทำการวิ่งเรียกรอบบริเวณสถาบันพัฒนากีฬามวยสากลแห่งชาติ อ.มวกเหล็ก จ.สระบุรี แคมป์เก็บตัวทีมชาติก่อนจะทำการล่อเป้าทวนเชิง ฝึกเทคนิคกับเสริมความแข็งแกร่งของร่างกาย,ในการฝึกซ้อมนั้นใช้เวลา 1 ชม. จึงได้ให้นักชกทั้ง 4 คนพักผ่อน ไม่มีการซ้อมในช่วงเย็นเนื่องจากจะให้ผ่อนคลายหลังซ้อมหนักในช่วงเช้า ทาง มร.เซเดโญนั้น พอใจที่นักชกทุกคนมุ่งมั่นตั้งใจฝึกซ้อมสภาพร่างกายตอนนี้ฟิตเต็มร้อยแล้ว เนื่องจากได้เก็บตัวมาต่อเนื่องตั้งแต่การแข่งขันไทยแลนด์อินวิเตชั่นอินเตอร์เนชั่นแนลบ็อกซิ่งทัวร์นาเมนต์ 2017 พร้อมกับให้ทำการคุมน้ำหนัก ซึ่งเกินพิกัดอยู่เพียงแค่ 1-2 กก. เหลือเวลาอีก 1 สัปดาห์จึง ไม่มีปัญหาในเรื่องนี้,ด้าน เจ้าแดง ธเนศ องค์จันทร์ต๊ะ รุ่น52 กก.ถือได้ว่าเป็นนักชกความหวังในการแข่งขันรายการนี้ ได้เผยว่า ตอนนี้น้ำหนักผมเกินอยู่เล็กน้อยสภาพร่างกายนั้นไม่มีปัญหาเพราะซ้อมมาอย่างต่อเนื่อง ส่วนตาขวาที่แตกนั้นแผลได้หายเกือบจะเป็นปกติแล้วจึงไม่มีความกังวลแต่อย่างใด ตอนนี้มุ่งมั่นที่จะไปคว้าชัยชนะให้ได้ ส่วนคู่แข่งสำคัญก็จะเป็นนักชกอุซเบกิสถานเจ้าภาพ กับนักชกคาซัคสถาน แต่มั่นใจว่าจะผ่านได้,ขณะที่ เจ้านวม ปฐมศักดิ์ ขัตติยะ รุ่น 75 กก. ถือว่าเพิ่งได้ไปแข่งขันรายการใหญ่ในระดับนานาชาติเป็นครั้งแรกได้เผยว่า ผมมุ่งมั่นตั้งใจเต็มที่ในการฝึกซ้อมครับสภาพร่างกายตอนนี้ฟิตเต็มร้อยแล้ว เพราะซ้อมมาหลายเดือนตั้งแต่ก่อนแข่งอินวิเตชั่น ส่วนแผลแตกที่คิ้วขวาตอนนี้แห้งสนิทแล้วไม่กังวลตอนนี้กำลังใจผมดีเยี่ยมขอสู้เพื่อลูกสาว น้องมะลิ กับภรรยาที่เป็นกำลังใจให้ตลอดครับ เมื่อได้โอกาสรับใช้ชาติก็จะขอทำให้ดีที่สุดครับ,ในส่วนของอีก 2 นักชก ยุทธพงษ์ ทองดี รุ่น 56 กก. กับ ทิวา จันทะคำภา รุ่น 60 กก.นั้น สภาพร่างกายฟิตเปรี๊ยะมีความพร้อมเต็มที่ที่จะไปโชว์ผลงานในการแข่งขันชิงแชมป์เอเชีย โดยทีมกำปั้นเสื้อกล้ามไทยจะออกเดินทางในคืนวันพุธที่ 26 เม.ย.นี้เพื่อไปปรับสภาพอากาศล่วงหน้า 4 วันก่อนทำการแข่งขัน
มร.จูเลียน ริคาร์โด กอนซาเลซ เซเดโญ หัวหน้าโค้ชชาวคิวบา ติวเข้ม 4 กำปั้นเสื้อกล้ามทีมชาติไทย เพื่อเตรียมความพร้อมไปสู้ศึกมวยสากลสมัครเล่น ชิงแชมป์เอเชีย 2017ในระหว่างวันที่ 30 เม.ย.-7 พ.ค. 2560
มร.จูเลียน ริคาร์โด กอนซาเลซ เซเดโญ,ธเนศ องค์จันทร์ต๊ะ,ยุทธพงษ์ ทองดี,ทิวา จันทะคำภา,ปฐมศักดิ์ ขัตติยะ